Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 149/11/4401	Komárno, 26.3.2013
EEČ : 2-30-70-2013

U Z N E S E N I E

Trestná vec:	obvinená XXXXX a spol.  
Prečin:	ohrozovanie mravnej výchovy mládeže podľa § 211 odsek 1 písmeno b/, odsek 3 písmeno a/ Trestného zákona číslo 300/2005 Zbierky zákonov v znení zákona číslo 576/2009 Zbierky zákonov.

Rozhodol: 	prokurátorka Okresnej prokuratúry Komárno
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Komárno zo dňa 9.2.2012, spisová značka 1 Pv 149/11/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako rodičia maloletého XXXXX, nar. XXXXX v meste XXXXX ohrozili jeho riadnu výchovu a mravný vývoj tým, že mu - napriek zákonnej úprave školskej dochádzky ako povinnej - v období  od  1. septembra 2009 do 30. júna 2011 umožnili nechodiť do Základnej školy XXXXX, kde maloletý neospravedlnene vynechal v školskom roku 2009/2010 celkom 83 vyučovacích hodín a v školskom roku 2010/2011 celkom 257 vyučovacích hodín, v dôsledku čoho bol  vystavený výlučne  vplyvu obvinených, pričom je zrejmé, že negatívny postoj obvinených k otázke plnenia povinnosti chodiť do školy mohol viesť u maloletého k tomu, že si osvojí takýto neakceptovateľný vzor správania sa, ktorý je v rozpore so všeobecne uznávanými morálnymi zásadami.

Uznesením prokurátora Okresnej prokuratúry Komárno zo dňa 9.2.2012, spisová značka 1 Pv 149/11/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
Odôvodnenie:
Uzneseniami tunajšej prokuratúry sp. zn. 1 Pv 149/11 - 24 a sp. zn. 1 Pv 149/11- 25 z 9.februára 2012 bolo rozhodnuté v zmysle § 216 ods. 1 Trestného poriadku o podmienečnom zastavení trestného stíhania vedeného proti obvineným XXXXX a XXXXX stíhaným pre prečin ohrozovania mravnej výchovy mládeže podľa § 211 ods. 1 písm. b/, ods. 3 písm. a/ Tr. zákona, pre ktorý im bolo vznesené obvinenie uznesením vyšetrovateľa Odboru kriminálnej polície Okresného riaditeľstva Policajného zboru v XXXXX č. ORP 112/OVK-KN-11 z 27. septembra 2011.
Podľa § 216 ods. 2 Trestného poriadku im bola stanovená skúšobná doba 12 mesiacov, ktorá začala plynúť dňom právoplatnosti uznesenia 20.2.2012.
V zmysle § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
Skúšobná doba u oboch obvinených uplynula dňom 20.2.2013. Obvineným rozhodnutím o podmienečnom zastavení trestného stíhania nebola uložená povinnosť nahradiť škodu a neboli im uložené ani iné obmedzenia.
Po uplynutí skúšobnej doby boli zabezpečené odpisy z registra trestov, výpisy z evidencie priestupkov Obvodného úradu v XXXXX a  boli vyžiadané správy z miesta trvalého bydliska obvinených v meste XXXXX so zameraním na zisťovanie, či sa XXXXX a XXXXX počas skúšobnej doby dopustili priestupku alebo iného protiprávneho konania.
Z obsahu doručených listín bolo zistené, že v priebehu skúšobnej doby obvinení viedli riadny život, nedopustili sa žiadneho trestného činu ani priestupku a že negatívne poznatky o nich nie sú evidované ani v mieste ich bydliska. Možno teda konštatovať, že obaja obvinení viedli riadny život počas celej skúšobnej doby.
Vzhľadom na to, že u oboch obvinených boli splnené zákonné  podmienky vyslovenia, že sa v skúšobnej dobe podmienečného zastavenia trestného stíhania osvedčili, rozhodla som tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Purkartová
prokurátorka